Návrh rozhodnutie Rady na stanovenie pozície Spoločenstva v Generálnej komisii pre rybolov v Stredomorí (GKRS) /* KOM/2009/0107 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 5.3.2009 KOM(2009) 107 v konečnom znení Návrh ROZHODNUTIE RADY na stanovenie pozície Spoločenstva v Generálnej komisii pre rybolov v Stredomorí (GKRS) (predložená Komisiou) DÔVODOVÁ SPRÁVA Podľa článku 300 ods. 2 druhého pododseku Zmluvy o ES sa pozícia Spoločenstva v orgánoch zriadených medzinárodnými dohodami, ktoré majú prijať rozhodnutia s právnymi účinkami (ktoré však nedopĺňajú ani nemenia inštitucionálny rámec dotknutých dohôd), v súvislosti s takýmito rozhodnutiami prijíma rozhodnutím Rady na návrh Komisie. S ohľadom na túto povinnosť a po prijatí podobného návrhu stanoviska Spoločenstva v ICCAT [Rozhodnutie Rady o stanovení pozície Spoločenstva v Medzinárodnej komisii pre zachovanie atlantických tuniakov (ICCAT) z 11. novembra 2008, Doc. 14863/08, PECH 278 RESTREINT] navrhla Európska komisia toto rozhodnutie, ktoré sa týka Generálnej komisie pre rybolov v Stredomorí (GKRS). Cieľom priloženého návrhu je vyjadriť vyžiadanú pozíciu Spoločenstva v GKRS s cieľom prijať odporúčania s právnymi účinkami pre Spoločenstvo, ako sa uvádza v priloženom návrhu rozhodnutia Rady. V súlade s právomocami, ktorými je v tejto oblasti poverená Komisia podľa Zmluvy o ES, Európska Komisia obhajuje záujmy Spoločenstva v oblastných rybolovných organizáciách (ďalej „ORO“). Na základe toho Európska komisia rokuje, vyjadruje sa a hlasuje v mene Spoločenstva. V prípade GKRS sa táto právomoc vzťahuje najmä na otázky týkajúce sa riadenia rybolovu, dodržiavanie podmienok a rozpočtu. Komisia tiež zabezpečuje aktívnu účasť Spoločenstva na stretnutiach zmluvných strán. Členské štáty sú tiež zmluvnými stranami GKRS. Môže sa vyskytnúť zmiešanie právomocí a záležitostí s právomocami členských štátov. Ako však skúsenosti z minulosti preukázali, je odporúčaniahodné a v záujme Spoločenstva, aby sa v najväčšej možnej miere dosiahla spoločná pozícia. Na požiadanie GKRS Európska komisia a členské štáty zabezpečia všetky dostupné štatistické, vedecké a iné informácie, ktoré by mohli byť potrebné, a uistia sa, že sa všetci zúčastnia odborných stretnutí. Rada pripraví pozíciu Spoločenstva na výročné zasadnutie GKRS, na ktorom má tento orgán prijať rozhodnutie s právnymi účinkami v súlade s článkom 300 ods. 2 druhým pododsekom. Táto pozícia Spoločenstva sa zakladá na najnovších dostupných štatistických, biologických a iných vedeckých informáciách predložených vedeckým výborom ORO, vrátane informácií a odporúčaní o biológii a populačnej dynamike príslušných druhov rýb, stave zásob rýb, účinku rybolovu na tieto zásoby a opatrení na ich zachovanie a riadenie. Na základe uvedeného Komisia navrhuje Rade, aby schválila priložený mandát menom Európskeho spoločenstva so zreteľom na výročné zasadnutia GKRS pre rozhodnutia s právnymi účinkami, okrem rozhodnutí o doplnení alebo zmene inštitucionálneho rámca príslušných dohôd zakladajúcich GKRS. Návrh ROZHODNUTIE RADY na stanovenie pozície Spoločenstva v Generálnej komisii pre rybolov v Stredomorí (GKRS) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37, v spojení s článkom 300 ods. 2 druhým pododsekom, so zreteľom na návrh Komisie, keďže: (1) V článku 33 Zmluvy o ES v spojení s jej článkom 32 sa ustanovuje, že jedným z cieľov spoločnej rybárskej politiky je zabezpečiť riadne zásobovanie. V nariadení Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu sa vyžaduje, aby Spoločenstvo pri prijímaní opatrení na ochranu a zachovanie živých vodných zdrojov uplatňovalo zásadu preventívneho prístupu, aby sa zabezpečilo ich udržateľné využívanie a minimalizoval sa vplyv rybolovu na morské ekosystémy. Tiež sa uvádza, že Spoločenstvo by sa malo zamerať na postupné zavádzanie prístupu k riadeniu rybného hospodárstva, ktorý je založený na ekosystémoch, a malo by prispievať k efektívnemu rybolovu v ekonomicky životaschopnom a konkurencieschopnom odvetví rybného hospodárstva a akvakultúry, pričom by malo zabezpečiť primeranú životnú úroveň pre tých, ktorí sú závislí od rybolovu, a zohľadniť záujmy spotrebiteľov. (2) Európske Spoločenstvo, ako aj Bulharsko, Cyprus, Francúzsko, Grécko, Taliansko, Malta, Rumunsko, Slovinsko a Španielsko sú zmluvnými stranami Generálnej komisie pre rybolov v Stredomorí (ďalej len „GKRS“). GKRS môže na základe vedeckého dôkazu prijať záväzné odporúčania na udržanie populácií v zásobách živých vodných zdrojov v Stredomorí a Čiernom mori na úrovniach, ktoré umožňujú maximálny udržateľný úlovok na potravinárske a iné účely. (3) Podľa článku 300 ods. 2 druhého pododseku Zmluvy o ES sa pozícia Spoločenstva v orgánoch zriadených oblastnými rybárskymi dohodami, ktoré majú prijať rozhodnutie s právnymi účinkami, okrem rozhodnutí doplňujúcich alebo pozmeňujúcich inštitucionálny rámec príslušných dohôd, musí prijať kvalifikovanou väčšinou rozhodnutím Rady, ROZHODLA TAKTO: Článok 1 Pozícia Spoločenstva v GKRS pre prípad, keď má GKRS prijať rozhodnutia s právnymi účinkami, sa ustanovuje v prílohe k tomuto rozhodnutiu. Článok 2 Toto rozhodnutie prehodnotí a, pokiaľ to bude vhodné, pozmení Rada na návrh Komisie najneskôr do konania výročného zasadnutia Generálnej komisie pre rybolov v Stredomorí v roku 2014. V Bruseli [...] Za Radu predseda PRÍLOHA Pozícia Spoločenstva v GKRS 1. ZÁSADY V rámci GKRS Európske spoločenstvo: a) koná v súlade s cieľmi uskutočňovanými Spoločenstvom v rámci Spoločnej rybárskej politiky, hlavne s preventívnym prístupom pri udržateľnom využívaní živých vodných zdrojov v oblasti dohovoru GKRS, na podporu postupného uplatnenia ekosystémového prístupu k riadeniu rybolovu a minimalizáciu vplyvu rybolovu na morský ekosystém, ako aj prostredníctvom podpory ekonomicky životaschopného a konkurenčného rybného hospodárstva Spoločenstva, zabezpečovať primeranú životnú úroveň pre tých, ktorí sú závislí od rybolovu a zohľadňovať záujmy spotrebiteľov; b) zabezpečuje, aby odporúčania GKRS boli v súlade s cieľmi dohovoru GKRS; c) zabezpečuje, aby odporúčania GKRS boli v súlade s medzinárodným právom a hlavne s ustanoveniami Dohovoru OSN o morskom práve, Dohody OSN o ochrane a riadení transzonálnych zásob rýb a rýb migrujúcich na veľké vzdialenosti, ako aj Dohody na podporu dodržiavania medzinárodných opatrení v oblasti ochrany a riadenia zo strany rybárskych plavidiel na šírom mori; d) podporuje súlad s opatreniami prijatými oblastnými rybolovnými organizáciami; e) usiluje sa o spolupôsobenie s politikou, ktorú Spoločenstvo uskutočňuje v rámci bilaterálnych vzťahov s tretími krajinami v oblasti rybolovu a súdržnosť s politikou vonkajších vzťahov; f) zabezpečuje dodržiavanie medzinárodných záväzkov Spoločenstva. 2. Orientácie Európska komisia, pokiaľ je to vhodné, usiluje o podporu schválenia týchto aktivít v GKRS: a) prijímanie opatrení na ochranu a riadenie zdrojov rybolovu založených na dostupných vedeckých odporúčaniach. Aby sa, pokiaľ je to potrebné, špecifické opatrenia pre zásoby, ktoré sú postihnuté nadmerným lovom, hodnotili s cieľom predísť akémukoľvek zintenzívneniu rybolovu; b) príprava dlhodobých plánov riadenia na obnovu alebo udržateľné využívanie zdrojov rybolovu na zabezpečenie postupnej stabilizácie rybolovu udržali v hraniciach udržateľnosti bez toho, aby boli dotknuté núdzové opatrenia, ktoré by boli potrebné na zvládnutie neočakávaných situácií; c) prijímanie opatrení na zabezpečenie toho, aby bolo rybolovné úsilie porovnateľné s rybolovnými možnosťami; aby sa v prípade rybolovných oblastí s nadmerne vylovenými zásobami rýb určila nadmerná kapacita flotíl a zároveň sa rybolovné úsilie tretích krajín vyrovnalo úsiliu Spoločenstva; d) prijímanie technických opatrení, ako je minimálna veľkosť, veľkosť ôk a háčikov, rozmery a takeláž rybárskeho výstroja, dočasné miestne uzávery a morské ochranné pásma zavádzali na základe najlepších dostupných vedeckých odporúčaní; e) prijímanie opatrení na monitorovanie, kontrolu a dohľad, s cieľom zabezpečenia vhodnej kontroly rybolovu, kapacity flotily a vykonávania opatrení prístavných štátov na posilnenie súladu s pravidlami GKRS a prepojenie s legislatívou Spoločenstva týkajúcou sa činností NNN; f) prijímanie účinných opatrení v oblasti obchodu, aby sa zabezpečila ochrana zásob GKRS; g) inštitucionálna modernizácia GKRS.